หุ้นสหรัฐฯปิดในกรอบแคบ
ตลาดหุ้นสหรัฐฯวานนี้ ปิดในกรอบแคบๆ ขณะที่ราคาน้ำมันดิ่งกว่า2ดอลลาร์จากแรงขายทำกำไรของนักลงทุน
5 ม.ค. 2554

ตลาดหุ้นสหรัฐฯวานนี้ ปิดในกรอบแคบๆ ขณะที่ราคาน้ำมันดิ่งกว่า2ดอลลาร์จากแรงขายทำกำไรของนักลงทุน 
ตลาดหุ้นสหรัฐฯวานนี้(4ม.ค.) ปิดในกรอบแคบๆ หลังธนาคารกลางอเมริกาให้มุมมองอย่างระมัดระวังต่อการฟื้นตัวทางเศรษฐกิจของประเทศ       ดัชนีหุ้นดาวโจนส์ เพิ่มขึ้น 20.43 จุด (0.18 เปอร์เซ็นต์) ปิดที่ 11,691.18 จุด แนสแดค ลดลง 10.27 จุด (0.38 เปอร์เซ็นต์) ปิดที่ 2,681.25 จุด เอสแอนด์พี ลดลง 1.67 จุด (0.13 เปอร์เซ็นต์) ปิดที่ 1,270.20 จุด
ด้านราคาน้ำมันปรับลดกว่า 2 ดอลลาร์  ร่วงลงต่ำกว่า 90 ดอลลาร์ต่อบาร์เรลอีกครั้ง จากแรงเทขายทำกำไรของนักลงทุน       สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนกุมภาพันธ์ ลดลง 2.17 ดอลลาร์ ปิดที่ 89.38 ดอลลาร์ต่อบาร์เรล ส่วนเบรนท์ทะเลเหนือลอนดอนงวดส่งมอบเดือนเดียวกัน ลดลง 1.31 ดอลลาร์ ปิดที่ 93.53 ดอลลาร์ต่อบาร์เรล